b'\n_START_ARTICLE_\nNicolina (companie)\n_START_PARAGRAPH_\nNicolina Ia\xc8\x99i este o companie produc\xc4\x83toare de utilaje din Rom\xc3\xa2nia._NEWLINE_A fost \xc3\xaenfiin\xc8\x9bat\xc4\x83 \xc3\xaen anul 1892 sub numele Atelierele CFR Ia\xc8\x99i, av\xc3\xa2nd ca obiect de activitate repara\xc8\x9bii de locomotive cu abur \xc8\x99i vagoane de marf\xc4\x83._NEWLINE_\xc3\x8en 1912, unitatea adaug\xc4\x83 la obiectul de activitate construirea de material rulant tip boghiuri CF \xc8\x99i devine Atelierele CFR Nicolina Ia\xc8\x99i._NEWLINE_\xc3\x8en 1967 se hot\xc4\x83r\xc4\x83\xc8\x99te reprofilarea pentru fabricarea utilajelor de construc\xc8\x9bii \xc8\x99i lucr\xc4\x83ri de drumuri, iar unitatea \xc3\xae\xc8\x99i schimb\xc4\x83 numele \xc3\xaen Uzina Mecanic\xc4\x83 Nicolina Ia\xc8\x99i._NEWLINE_Num\xc4\x83r de angaja\xc8\x9bi \xc3\xaen 2005: 3.000\n_START_SECTION_\nPrivatizarea \xc8\x99i restructurarea\n_START_PARAGRAPH_\nCompania a fost privatizat\xc4\x83 \xc3\xaen cea de-a do\xc2\xad\xc2\xadua jum\xc4\x83tate a anului 2002, prin v\xc3\xa2nzarea de c\xc4\x83tre AVAS a pa\xc2\xadchetului majoritar de ac\xc8\x9biuni consor\xc2\xad\xc8\x9biului format din Mecanoexport SA \xc8\x99i Asocia\xc8\x9bia Salaria\xc8\x9bilor Nicolina._NEWLINE_Dup\xc4\x83 privatizare, \xc3\xaen martie 2004, con\xc2\xadsor\xc2\xad\xc8\x9biul a v\xc3\xa2ndut un teren de 4,6 hectare unei persoane fizice din Bucure\xc8\x99ti, la un pre\xc8\x9b mult subevaluat, de doar 1,68 milioane de dolari, v\xc3\xa2n\xc2\xadza\xc2\xadre f\xc4\x83\xc2\xadcut\xc4\x83 f\xc4\x83r\xc4\x83 respectarea legii pri\xc2\xadvind a\xc2\xadnun\xc8\x9bul publicitar._NEWLINE_La nici o s\xc4\x83p\xc2\xadt\xc4\x83\xc2\xadm\xc3\xa2\xc2\xadn\xc4\x83 de la tranzac\xc8\x9bie, \xe2\x80\x9enorocosul\xe2\x80\x9d bu\xc2\xadcu\xc2\xadre\xc8\x99tean a v\xc3\xa2ndut terenul cum\xc2\xadp\xc4\x83rat de la Nicolina cu 4,2 milioane de do\xc2\xadlari._NEWLINE_Conducerea AVAS a reziliat, pe 24 februarie 2005, contractul de v\xc3\xa2n\xc2\xadza\xc2\xadre-cump\xc4\x83rare a societ\xc4\x83\xc8\x9bii Nico\xc2\xadlina._NEWLINE_Motivul a fost faptul c\xc4\x83 asocierea Mecanoexport - Aso\xc2\xadcia\xc2\xad\xc8\x9bia Salaria\xc8\x9bilor nu a pl\xc4\x83tit integral pre\xc2\xad\xc8\x9bul pachetului de ac\xc8\x9biuni cump\xc4\x83\xc2\xadrat \xc3\xaen iulie 2002._NEWLINE_Sec\xc8\x9bia Utilaje Terasiere a fabricii Nicolina a fost cump\xc4\x83rat\xc4\x83 \xc3\xaen aprilie 2007 de compania Real Estate Development, cu un pre\xc8\x9b de 6,9 milioane de euro, pe cele patru hectare de teren pe care se afla Sec\xc8\x9bia Utilaje Terasiere urm\xc3\xa2nd a fi dezvoltat un proiect imobiliar de amploare._NEWLINE_Raportul comisiei parlamentare care a cercetat privatizarea \xc8\x99i falimentul companiei Nicolina SA arat\xc4\x83 c\xc4\x83 statul rom\xc3\xa2n, prin reprezentan\xc8\x9bii s\xc4\x83i \xc3\xaen Consiliul de Administra\xc8\x9bie (CA) al fabricii, dar \xc8\x99i prin persoane din conduce\xc2\xadrea AVAS, a fost p\xc4\x83rta\xc8\x99 la falimen\xc2\xadtarea companiei ie\xc8\x99ene._NEWLINE_\xc3\x8en joc au fost cele 31,2 hectare de teren aflate \xc3\xaen patrimoniul Nicolina, precum \xc8\x99i liniile de fabrica\xc8\x9bie care urmau s\xc4\x83 fie exportate \xc3\xaen Polonia._NEWLINE_\xc3\x8encep\xc3\xa2nd cu 2004 \xc8\x99i p\xc3\xa2n\xc4\x83 \xc3\xaen prezent, de\xc8\x99i au existat numeroase semnale, autorit\xc4\x83\xc8\x9bile locale sau centrale nu au ini\xc8\x9biat nicio verificare serioas\xc4\x83, iar autosesizarea unor institu\xc8\x9bii pentru clarificarea po\xc2\xad\xc2\xadsibilelor nereguli nu s-a realizat._NEWLINE_De asemenea, comisia de anchet\xc4\x83 nu a identificat elemente care s\xc4\x83 arate c\xc4\x83 au fost valorificate cele 12 note de informa\xc8\x9bii clasificate transmise de c\xc4\x83tre Serviciul Rom\xc3\xa2n de Informa\xc8\x9bii.'